กรมชลประทาน บริหารจัดการน้ำเตรียมรับมือปรากฎการณ์เอลนีโญ คาดว่าจะเกิดขึ้นช่วงเดือนมิถุนายน-กันยายนนี้
นายทวีศักดิ์ ธนเดโชพล รองอธิบดีกรมชลประทาน เปิดเผยว่า ปัจจุบันประเทศไทยอยู่ในช่วงปลายหน้าแล้ง ซึ่งกรมชลประทานยืนยันมีน้ำสำรองไว้ใช้ในช่วง 3 เดือนคือ เดือนพฤษภาคม- กรกฎาคมนี้ ที่มีปริมาณกว่า 16,000 ล้านลบ.ม ส่วนพื้นที่ลุ่มเจ้าพระยาได้มีการสำรองน้ำไว้กว่า 6,000 ล้านลบ.ม. ทั้งนี้จากกรมอุตุนิยมวิทยา คาดการณ์ว่า ปรากฎการณ์เอลนีโญ ในช่วงเดือนมิถุนายน-กันยายนนี้ กรมชลประทานได้เตรียมแผน บริหารจัดการน้ำ โดยเฉพาะพื้นที่แล้งซ้ำซาก ขอให้ประชาชนกักเก็บน้ำเพื่อเตรียมพร้อมรับมือกับปรากฎการณ์เอลนีโญ พร้อมขอให้ประชาชนโดยเฉพาะเกษตรกร ทำนาพร้อมกัน โดยใช้น้ำฝนเป็นหลักในการทำนา ที่สำคัญกรมชลประทานจะเร่งกักเก็บน้ำเพื่อรับมือกับฤดูฝนที่จะถึงนี้ให้ได้มากที่สุดทั้งกักเก็บในอ่านเก็บน้ำขนาดใหญ่ ขนาดกลางและขนาดเล็ก รวมถึงบริหารจัดการน้ำท่า อาทิ ลำน้ำ ลำธาร คลองต่างๆ เขื่อนและอาคารชลประทานทดน้ำขึ้นมา เพื่อให้ประชาชนได้ทำการเกษตร